Pandión (syn Finea)

Pandión alebo Pandíón (starogr. Πανδίων – Pandión/iný prepis Pandíón, ) je v gréckej mytológii syn tráckeho kráľa Finea a Kleopatry, dcéry boha severného vetra Borea.Apollodoros, Bibliotheca, 3,15,3.

Kleopatra svojmu manželovi Fineovi porodila dvoch synovHyginus, Fabulae 19. Pandióna a Pléxippa. Fineus ju však neskôr opustil, znova sa oženil a na naliehanie druhej manželky IdaieDiodoros, Bibliotheca historia, 4,43,4. (alebo Eidothey) svojich synov zavrel do podzemného väzeniaDiodoros, Bibliotheca historia, 4,43,3.(podľa inej verzie ich dokonca oslepil a zakopal za živa do zeme). 

Podľa iných antických zdrojov po uvrhnutí detí do tmavého žalára potrestali Finea bohovia neuhasiteľným hladom. Keď si sadol za stôl, prileteli hrozné Harpye, napoly ženy, napoly vtáky, jedlo mu zožrali a čo zostalo znečistili svojimi výkalmi. Fineus bol nakoniec už len kosť a koža. Na svojej ceste za zlatým rúnom sa však onedlho v Trákii zastavili Argonauti, ktorí mali vo svojej posádke aj okrídlených Kleopatriných bratov Kalaida a Zéta a tí mu pomohli. Najprv oslobodili jeho deti a následne zahnali Harpye do nenávratna.

 Referencie a bibliografia 

Kategória:Postavy gréckej mytológie